श्री गुप्ता ने अपने सार्वजनिक जीवन की शुरूआत सरस्वती शिशु मंदिर के आचार्य के रूप में की। उन्होंने बाद में स्टेण्डर्ड पब्लिक स्कूल जैसे प्रतिष्ठित विद्यालय की स्थापना भोपाल में की। किशोरावस्था से ही श्री गुप्ता राष्ट्रीय स्वयंसेवक संघ से जुड़ गये। वे भारतीय जनता पार्टी के संगठन महामंत्री (भोपाल) रहे। वे भारतीय जनता पार्टी नगरीय विकास प्रकोष्ठ के राष्ट्रीय संयोजक भी रहे। श्री गुप्ता 1991 में म.प्र. नागरिक आपूर्ति निगम के अध्यक्ष बने। अपने इस कार्यकाल में उन्होंने अन्नदूत योजना और घर पहुँच सेवा आदि में महत्वपूर्ण योगदान दिया।